Rhan 1:
Ym mlwyddyn 2, thema’r dosbarth ar gyfer y tymor oedd ‘Prynu, Siopa, Gwerthu’, lle’r oedd y disgyblion yn astudio bwyta’n heuni, ailgylchu a’r ardal lleol. Wrth ystyried y thema yma, penderfynnais ar y llyfr ‘Sbwriel Sbango’, stori ag oedd yn sôn am lwybr sbwriel ag oedd yn mynd trwy’r pentref i gyd. Roedd y stori yma’n rhoi cyfle i’r disgyblion feddwl am yr hyn mae’n nhw wedi dysgu am ailgylchu, ac yn rhoi cyfle iddyn nhw ddatblygu eu sgiliau iaith trwy gyflwyno idiomau, cymhariaethau, cyflythreniad a geirfa newydd iddyn nhw. Wrth edrych ar Fframwaith y Cyfnod Sylfaen (2015), gwelir y sgil ‘defnyddio cyflythreniad ac odl mewn ystod o gyd-destunau’ o’r llinyn ‘llafaredd’ (t.15), a’r sgil ‘defnyddio cysyllteiriau i ysgrifennu brawddegau cyfansawdd’ o’r llinyn ‘ysgrifennu’ (t.26), sgiliau gall cael ei ddatblygu wrth ddarllen storiau mwy heriol. Roedd y stori yma hefyd yn ymgysylltu â gwers benodol fe wnaeth y disgyblion yn flaenorol lle’r oedd rhaid iddyn nhw ysgrifennu llythyr yn sôn am bwysigrwydd ailgylchu i’r cwmni ‘Tesco’. Fy nharged hyfforddi personol ar y pryd oedd sicrhau rheolaeth gadarn o’r dosbarth, targed ag oedd yn berthnasol i’r dasg yma oherwydd roedd rhaid sicrhau fod y disgyblion yn gwrando a chanolbwyntio ar bob adeg o’r stori er mwyn sicrhau dealltwriaeth dda.

Rhan 2:
https://www.youtube.com/watch?v=cly8tcqt6GA&t=4s
Rhan 3:
Wrth adlewyrchu ar y profiad, teimladau gofidus roedd gennai wrth gychwyn darllen y stori i’r disgyblion gan fod hyn yn brofiad newydd i mi. Roeddwn yn awyddus iawn i sicrhau fod y disgyblion yn mwynhau’r stori ac yn cael profiad addysgiadol effeithiol, nid dim ond gwrando ar stori amherthnasol. Roeddwn yn eithaf dihyder ar ddechrau’r darlleniad, ond wrth i mi barhau i ddarllen i’r disgyblion, roedd fy hyder yn cynyddu wrth weld y disgyblion yn mwynhau’r stori. Mae darllen stori i grŵp neu ddosbarth o ddsigyblion yn hyderus yn rôl anghenreidiol o fod yn athrawes, felly roedd hwn yn wneud i mi deimlo’n fwy llac am y profiad. Mae’r erthygl ‘Reading Teachers: teachers who read and readers who teach’ yn sôn am bwysigrwydd athrawon yn darllen i ddisgyblion; dywed ‘By sharing their own experiences of reading, these teachers made a positive impact on children’s desire to read and frequency of reading at home and at school’ (The Open University, dim dyddiad), sy’n awgrymu fod rôl a gwybodaeth pwnc yr athrawes yn dylanwadu ar addysg y disgybl.
Credaf aeth sawl agwedd yn dda wrth ddarllen y stori i’r disgyblion. Credaf fe wnaeth y disgyblion canolbwyntio wrth wrando ar y stori ac yn dangos diddordeb i’r stori hefyd. Roedd hwn yn agwedd pwysig o ran darllen y stori oherwydd roedd rhaid sicrhau fod y disgyblion yn deall a mwynhau’r stori, ond hefyd yn dysgu rhywbeth. Fe wnaeth y disgyblion ateb y cwestiynau a holwyd ar ddechrau a diwedd y stori, a hefyd fe wnaethon nhw ddefnyddio eu sgiliau meddwl a dyfalu beth gall digwydd nesaf trwy gydol y stori. Wrth holi’r disgyblion y cwestiwn yma wrth i’r stori parhau, roeddwn yn profi dealltwriaeth y disgyblion o’r stori, ac yn hybu eu diddordeb ynddo. Roedd hwn hefyd yn ffordd effeithiol i’r disgyblion defnyddio eu dychymyg, felly byddaf yn sicrhau fy mod yn gwneud yr agwedd yma'r un peth yn y dyfodol. Er hyn, credaf gallai fod wedi profi dealltwriaeth y disgyblion yn bellach, wrth wneud tasg ychwanegol yn dilyn y stori. Yn y dyfodol, byddaf yn gwneud tasgau darllen a deall, yn dilyn strwythur y profion cenedlaethol er mwyn i’r disgyblion dod yn gyfarwydd â’i strwythur. Bydd gwneud hyn yn sicrhau fod y disgyblion yn deall beth maen nhw wedi darllen ac yn sicrhau paratoad i’r profion. Hefyd, tro nesaf byddaf yn holi cwestiynnau mwy heriol i’r disgyblion wrth ddarllen y stori, nid dim ond iddyn nhw dyfalu beth gall digwydd nesaf. Mae hyn yn cyd-fynd â damcaniaeth Piaget fod disgyblion fel ‘gwyddonwyr unigol yn gwneud ystyr yn weithredol’ (Nelson, S. 2015). Fe wnaeth Piaget ‘arsyllu ar ddatblygiad gwybyddol ei blant a’u ffordd o feddwl gan ddod i’r canlyniad bod babanod dynol ryw yn ceisio’n weithredol i wneud synnwyr o’r byd’ (Nelson, S. 2015). Mae hyn hefyd yn cyd-fynd â sut mae’r disgyblion yn gwneud synywr o’r stori, ac yn galluogi iddyn nhw ddyfalu beth gall digwydd nesaf trwy ddefnyddio eu dychymyg. 
Mae darllen i ddisgyblion yn hybu ffordd effeithiol o ddyweddio disgyblion i ddarllen, ac yn effeithiol i addysgu a throsglwyddo gwybodaeth i’r disgyblion. Credai Bruner ‘bod dysgu yn cael ei gychwyn a’i gyfoethogi gan ‘unigolyn arall sy’n fwy gwybodus’ drwy sgaffaldio e.e. arwain, annog, trafod, holi a darparu deunyddiau ar gyfer ysgogi’ (Nelson, S. 2015). Mae hwn yn berthnasol wrth i athrawon darllen i ddisgyblion gan eu bod yn modelu arfer dda ac yn trosglwyddo gwybodaeth mewn modd dealladwy i’r disgyblion.
Credaf, mae darllen stori yn effeithiol i ddysgyblion yn hybu diddordeb y disgyblion i ddarllen fwy eu hunain, sydd yn gwella’i sgiliau darllen tu hwnt i’r ystafell dosbarth. Dywed poster ‘Rho Amser i Ddarllen, i Rieni / gofalwyr plant 7-11 mlwydd oed’ ‘gall gwella sgiliau darllen, ysgrifennu a siarad plentyn eu helpu i gael bywyd gwell’. Maent yn trafod buddion ychwanegol yn cynnwys ‘gwella geirfa’, ‘helpu eich plenty canolbwyntio’ a ‘helpu gyda’r ysgol a gwaith cartref’ (Llywodraeth Cymru, 2013). Felly dengys hyn fod darllen yn rhan fawr o ddatblygiad addysgol y disgyblion, tu hwnt i’r ysgol hefyd. 
Agwedd arall aeth yn dda yn ystod y profiad yma oedd bod y disgyblion yn eistedd yn dawel ac yn gwrando ar y stori. Nad oedd y disgyblion wedi cael eu gwrthdynnu o’r stori, ac roedd pob un yn canolbwyntio ac yn edrych ar y llyfr. Er fod rhai disgyblion yn codi eu llaw i ateb y cwestiynau a holwyd, roedd yn siomedig i weld fod ambell ddisgybl yn gweiddu’r ateb heb codi eu llaw. Gwelais hyn fel elfen siomedig gan fod y disgyblion wedi cael eu dysgu i godi eu llaw er mwyn ateb cwestiwn ac i beidio gweiddi allan. Fodd bynnag, nad oedd y sefyllfa yn ddadreolaeth ac roedd y disgyblion yn tawelu yn sydyn. Pan oedd y disgyblion yn codi eu llaw, roeddwn yn sicrhau fy mod yn holi disgyblion gwahanol er mwyn sicrhau fod gan bawb cyfle i ateb cwestiwn. Mae hyn yn elfen bwysig wrth holi dosbarth er mwyn sicrhau fod cyfle teg gyda phawb, ac yn agwedd byddaf yn parhau i’w ddefnyddio yn y dyfodol. Er mwyn datblygu ar hyn, gallaf fod wedi defnyddio ffyn lolipop er mwyn holi cwestiynau i’r disgyblion.
Wrth wylio darlleniad y stori i nôl, credaf fy mod wedi darllen y stori ar gyflymder addas, a fy mod wedi siarad yn glir ac yn uchel. Mae hyn yn rhywbeth sydd rhaid sicrhau wrth ddarllen stori i grŵp o ddisgyblion, yn enwedig y cyfnod Sylfaen gan eu bod mwy tebygol o golli diddordeb. Yn bersonol, agwedd siomedig oedd y modd defnyddiais fy llais er mwyn ddweud y stori. Credaf, oherwydd diffyg hyder, fy mod wedi darllen y stori heb lawer o dôn a lliw ar y geiriau. Wrth i’r stori parhau, roedd fy hyder wedi cynyddu ac felly roedd yr agwedd yma wedi gwella. Fodd bynnag, roeddwn yn siomedig wrth wylio’r clip fideo yn ôl a sylweddoli ar yr agwedd yma. Tro nesaf, byddaf yn ychwanegu tôn, lliw ac amrywiaeth i’r llais o’r cychwyn er mwyn sicrhau fod y stori hyd yn oed mwy diddorol i’r disgyblion. Mae’n bwysig fod yr athrawes yn defnyddio llais amrywiol a thôn wrth ddarllen i ddisgyblion er mwyn modelu ac adlewyrchu arfer dda iddyn nhw. Dywed Fframwaith y Cyfnod Sylfaen (2015) dylai disgyblion ‘siarad yn eglur ag ystod o gynulleidfaoedd’ yn y llinyn ‘llafaredd’ (t.14) a ‘darllen ar goedd gan roi sylw i’r atalnodi, gan gynnwys atalnod llawn, gofynnod, ebychnod a dyfynodau, gan amrywio goslef, llais a chyflymder’ yn llinyn ‘darllen’ (t.20).
[bookmark: cysill]I gloi, aeth sawl agwedd yn dda wrth ddarllen y stori i’r disgyblion, sef y modd roedd y disgyblion yn canolbwyntio arnaf, yn gwrando ar y stori ac yn ymateb i’r cwestiynau a holwyd. Yn y dyfodol, byddaf yn sicrhau fy mod yn newid y modd fe wnes i ddefnyddio fy llais i ddarllen y stori, a byddaf yn gofyn mwy o gwestiynau i’r disgyblion ar hap.

